किशन कपूर का कहना है कि सरकार सार्वजनिक वितरण प्रणाली में पारदर्शिता ला रही है। इसी कारण खाद्य सामान सप्लाई करने वाले वाहनों पर जी.पी.एस. सिस्टम लगेगा तथा गोदामों पर भी नजर रखी जाएगी। उन्होंने आरोप लगाया कि पूर्व सरकार के समय में सस्ते राशन में चोरबाजारी होती रही, लेकिन अब ऐसा नहीं होगा। इसी तरह गैस सिलैंडर वाली गाड़ियों में अब लाऊड स्पीकर लगाए जाएंगे, ताकि लोगों को आसानी से जानकारी मिल सके।